text: tonikaparallel
  
  publiceret: 2013-04-20 04:39:01+02:00
  Tonikaparallel, betegnelse for den akkord, der i dur ligger på 6. trin (en lille terts under tonika) og er en mol-akkord. I mol ligger tonikaparallellen på 3. trin (en lille terts over tonika) og er en dur-akkord. Eksempelvis er tonikaparallellen i C-dur en a-mol-akkord, mens den i c-mol er en Es-dur-akkord. Tonikaparallellen bruges bl.a. i en skuffende kadence.
  Se også paralleltonearter.